Undantøk Tað eru nøkur undantøk í sambandi við útgjald. Vit greiða tær fegin frá, hvørji tey eru. Ring til okkara á tlf 348 700. Pensjónsútgjald í sambandi við deyða Skuldi tú doyð, áðrenn tú fært nakað útgjald av pensjónini, verður uppspardi peningurin útgoldin til tann, tú hevur tilskilað. Ein tilskilan er títt skrivliga ynskið um, hvør skal hava útgjaldið. Er eingin tilskilaður, er tað næsti avvarðandi, sum fær pengarnar. Tað er altíð hjúnafelagin, um tú ert gift/ur. Er eingin hjúnafelagi, verður útgoldið til lívsarvingar–børn, foreldur, systkin ella aðrar arvingar, alt eftir hvussu júst tín støða sær út. Gev gætur, at ein ógiftur sambúgvi ikki av sær sjálvum kann fáa útgjaldið, um tú ikki hevur tilskilað viðkomandi. Tann tilskilaði–ella tann, ið fær útgjaldið av pensjónini ið er samanspard síðani 2014, kann velja at flyta alla ella ein part av pensjónssamansparingini til sína egnu pensjónssamansparing. Tað er skatta- og avgjaldsfrítt. Um tú doyrt, eftir at pensjónsútgjaldið er byrjað, verður tann parturin av pensjónini, sum er Lutapensjón, útgoldin til tilskilaða ella næsta avvarðandi. Fólkapensjónsaldur Fólkapensjónaldurin er í dag 67 ár. Í 2025 hækkar fólkapensjónsaldurin til 67 1/2 ár, og í 2030 hækkar fólkapensjónsaldurin til 68 ár. Pensjónsskipanin frá 2012-2013 Allur peningur, ið varð spardur saman í pensjónsskipanini í 2012 og 2013, varð skattaður við inngjald. Útgjaldið er tí skattafrítt, uttan mun til um tað bleiv spart upp í Kapitalpensjón, Lutapensjón ella Lívrentu. Kapitalpensjónin verður útgoldin í einum Lutapensjónin verður útgoldin mánaðarliga í minsta lagi 10 ár Lívrentan verður útgoldin mánaðarliga restina av tínum lívi Doyrt tú, áðrenn tú fært nakað útgjald, verður samansparingin goldin eftirkomarunum. Doyrt tú eftir at pensjónsútgjaldið er byrjað, verður tann parturin av pensjónini, sum er Lutapensjón, útgoldin til næsta avvarðandi ella tilskilaða/u. Pensjón spard saman í árunum 2012 og 2013, kann flytast yvir í nýggju pensjónsskipanina frá 2014. Hetta merkir, at treytirnar fyri útgjaldi broytast og fylgja reglunum fyri nýggju pensjónsskipanina, nevnd omanfyri. Undantøk Tað eru nøkur undantøk í sambandi við útgjald. Vit greiða tær fegin frá, hvørji tey eru. Ring til okkara á tlf 348700. Pensjónsskipanin fram til 31.12. 2011 Í pensjónsskipanini, ið var galdandi fram til 31.12. 2011, vóru aðrar skattareglur enn í dag. Eingin skattur varð tikin av inngjaldinum, og tí verða útgjøldini skattað soleiðis: Kapitalpensjón, útgjald í einum, skattað við 35% í avgjaldi Lutapensjón, mánaðarligt útgjald í minst 10 ár, skattað sum a-inntøka